《赠孙尉》
宋代·韩淲

人生贵相亲，风味入杯酒。不在识面早，啸歌而握手。

乐哉唱酬富，且复知取友。茫茫江湖道，屈指谁耐久。

吾行古赞州，溪山照窗牖。是中得雅士，意气何深厚。

便合置青琐，谁云尚墨绶。隐吏有子真，相望千载后。

冻雨古道长，微茫湿枯柳。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。